Margrethe Schall

Anna Margrethe Schall (født 6. oktober 1775 i København, død 24. november 1852 på Frederiksberg) var en dansk ballerina – en av de store i sin samtid.Schall, Anna Margrethe, Dansk biografisk Lexikon

Liv og virke
 Bakgrunn 
Hun var datter av matros Rasmus Schleuther og Anna Kirstine Mortensdatter, og ble i sitt 13. år opptatt på Det Kongelige Teaters danseskole for balletbarn. 

Ballett
I 1789 ble hun fast ansatt som balletpersonale, og 1792 rykket hun opp i danserinnenes klasse under ballettmesteren Vincenzo Galeotti. Den 16. desember 1795 giftet hun seg med fiolinist og kapellmusikeren Andreas Schall (1772–1810), men ble skilt igjen 14 dager senere, hvoretter hun flyttet inn hos Galeotti.Anna Margrethe Schall, gravsted.dk. Besøkt 3. juni 2013 Blant hennes mange elskere, opptrådte også statsminister Frederik Julius Kaas.Margrethe Schall Dansk Biografisk Leksikon. Besøkt 3. juni 2013

I sine yngre år ble hun kjent som groteskdanser innenfor komisk ballett.Aasted, Elsebeth: Margrethe Schall (1775 - 1852), Dansk kvindebiografisk leksikon. Besøkt 3. juni 2013 Hun var beundret, hverken for danseteknikk eller skjønnhet, men snarere for sjarme, uttrykksfull mimikk og en hurtighet som passet godt inn i Galeottis mimisk betonte handlingsballetter. I 1798 oppnådde hun å bli solodanser, og i 1802 fikk hun sin største suksess som Nina i Galeotti og Claus Schalls ballett «Nina eller den vanvittige af Kierlighed». Hun var aktiv som danser langt ut over den normale tid, og trakk seg først tilbake i 1827.

 Referanser 

 Litteratur 
 Neiiendam, Robert: To kvinder i H. C. Andersens Liv, Udg. i anledning af 150 årsdagen for hans fødsel, København, 1954

 Eksterne lenker 
 Farvelitografi av Schall som Nina fra «Nina eller den vanvittige af Kierlighed», visithcandersen. Besøkt 3. juni 2013

Kategori:Danske ballettdansere